text: Лаутаро стана първият аржентинец извън Меси с гол за националния от 2016-та насам - Световен футбол - Dsport.bg
  Начало Новини Световен футбол Лаутаро стана първият аржентинец, извън Меси, с гол за националния от 2016-та насам
  Лаутаро стана първият аржентинец, извън Меси, с гол за националния от 2016-та насам
  dsport.bg 14 Окт | 10:07
  Нападателят на Интер Лаутаро Мартинес стана първият аржентинец извън Лионел Меси, който вкарва гол за националния отбор на родината си в квалификации за световно първенство от 2016 година насам. Това стана при победата на "гаучосите" с 2:1 над Боливия. Домакините поведоха с гол на Марсело Морено, но Аржентина спечели трите точки благодарение на попаденията на Лаутаро и Хоакин Кореа.
  За последно друг футболист освен Меси се разписа за националния отбор по време на мача с Колумбия през ноември 2016. Тогава Аржентина печели с 3:0, а головете се дело на Меси, Лукас Прато и Анхел ди Мария. Оттогава "гаучосите" са изиграли 7 мача в световни квалификации, като са отбелязали шест гола. Пет от тях са на суперзвездата на Барселона, а един е автогол.